“Eer jou vader en jou moeder en die Here sal jou dae verleng.” Dit is die geheim tot ’n lang lewe, volgens Fredie Blom van Delft in die Wes-Kaap wat Dinsdag 114 jaar oud geword het.
Die tuinier van Delft, wat nie kinders van sy eie het nie, is volgens sy identiteitsdokument in 1904 in Adelaide in die Oos-Kaap gebore.
Sy sê soos alle huwelike is daar maar nou en dan probleme, maar hul geheim is “daar moet vrede in die huis wees voordat die son onder gaan”.
Jeanette sê haar Fredie is ná al die jare steeds lief daarvoor om tuin te maak en voordat hy afgetree het, het hy die meeste van sy tyd in die bos deurgebring waar hy hout bymekaar gemaak het.
Hy is geseënd omdat hy op sy ouderdom nog perdfris en gesond is. “Dis net sy bene wat pla en hy raak nou bietjie doof ook,” sê sy.
Sy sê hoewel hulle nie kinders saam het nie, het hulle ’n grootmaakkind wat hulle ingevat het, en een kleinkind.
Oor die koek wat haar man as geskenk van ’n bakkery gekry het, sê Jeanette: “Dit het so deftig gelyk dat mens dit skaars wou sny.”
Albert Fritz, Wes-Kaapse LUR vir maatskaplike ontwikkeling, het Blom namens die Wes-Kaapse regering ’n gelukkige verjaardag toegewens.